       Z A P I S N I K
                  sa 41. sjednice Vijeća Gradske  četvrti Stenjevec
održane 19. listopada 2020. u 17,30 sati
u velikoj dvorani PU Susedgrad

 
Sjednicom predsjedava predsjednik VGČ Stenjevec Željko Jeger.

Evidentiranjem članova utvrđeno je da je nazočno 19 članova Vijeća. 

NAZOČNI : Željko Jeger, Jure Šarić, Vlado Kovačević, Domagoj Duvančić, Dominko Filipović, Gordana Osman,  Ana Borčić, Zoran Šplajt,  Tomislav Palac, Vladimir Andrić, Vladimir Ferdelji Mojmir Šoić, Davor Stanković, Zoran Perić, Ivan Zelenić, Marko Sladoljev,  Ante Čančar, Stipe Čular

NENAZOČNI: Slaven Imre
	    
OSTALI NAZOČNI:  Kristina Starčević – voditeljica, Jadranka Gobac – stručni referent

Predsjednik je pozdravio sve nazočne i zahvalio im što su se odazvali pozivu. Otvorio je raspravu o Zapisniku s 40. sjednice VGČ Stenjevec.

Nije bilo prijavljenih za raspravu. Predsjednik je predložio glasovanje o verifikaciji Zapisnika s 39. sjednice VGČ Stenjevec. 

 Konstatira se da je jednoglasno  s 18 glasova „za“ verificiran Zapisnik s 40. sjednice VGČ Stenjevec.

Predsjednik je predložio dnevni red s nadopunom koja bi se uvrstila pod točku 2., a odnosi se na izmjenu člana Stožera civilne zaštite Gradske četvrti Stenjevec. Otvorio je raspravu. Nije bilo prijavljenih za raspravu. Predložio je glasovanje o dnevnom redu. 

Konstatira se da je jednoglasno s 18 glasova „za“ usvojen slijedeći:

		DNEVNI RED:

1. Prijedlog zaključka o Nacrtu prijedloga Odluke o izmjeni Odluke o granicama područja i sjedištima gradskih četvrti i Odluke o izmjenama i dopuni Odluke o osnivanju mjesnih odbora
1. Prijedlog zaključka o izmjeni člana Stožera civilne zaštite Gradske četvrti Stenjevec
1. Prijedlog zaključka o utrošku sredstava s pozicije 4221- Uredska oprema i namještaj 
1. Prijedlog zaključaka o utrošku sredstava s pozicije 204/3299– Ostali nespomenuti rashodi poslovanja Gradske četvrti Stenjevec
1. Prijedlog zaključka o iskazanom interesu Kremig nekretnine d.o.o., zk.č. 17/21, zk.ul.1094, k.o.Stenjevec, Samoborska cesta 104 za kupnju nekretnine
1. Prijedlog zaključka o Programu za izradu izmjena i dopuna UPU-a Jankomir-Prisavišće
1. Prijedlog zaključka o Programu za izradu izmjena i dopuna UPU-a Jankomir-Malešnica
1. Prometna problematika na području Gradske četvrti Stenjevec
1. Informacije, pitanja i prijedlozi

	


Točka 1. 

Prijedlog zaključka o Nacrtu prijedloga Odluke o izmjeni Odluke o granicama područja i sjedištima gradskih četvrti i Odluke o izmjenama i dopuni Odluke o osnivanju mjesnih odbora

Predsjednik je obrazložio prijedlog i pročitao prijedlog Zaključka. Predložio je glasovanje.

 Konstatira se da je sa 14 glasova „za“ i 4 „suzdržana“ usvojen slijedeći: 

					Z A K LJ U Č A K

Vijeće Gradske četvrti Stenjevec suglasno je s Nacrtom prijedloga Oduke o izmjeni Odluke o granicama područja i sjedištima gradskih četvrti i Odluke o izmjenama i dopuni Odluke o osnivanju mjesnih odbora. 


Točka 2.

Prijedlog zaključka o izmjeni člana Stožera civilne zaštite Gradske četvrti Stenjevec

Predsjednik je naveo da je dosadašnji član Milan Silić dao ostavku i predložio je za zamjenu Zvonimira Petrinića. Pročitao je prijedlog zaključka i predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći:

					Z A K LJ U Č A K

   U stožer civilne zaštite Gradske četvrti Stenjevec imenuje se:
1. za člana:

1. Zvonimir Petrinić, Vatrogasna zajednica Grada Zagreba (umjesto Milana Silića)

2. Ovaj će zaključak biti objavljen u Službenom glasniku Grada Zagreba.

Točka 3. 
Prijedlog zaključka o utrošku sredstava s pozicije 4221- Uredska oprema i namještaj 

Predsjednik je dao riječ Kristini Starčević.

Kristina Starčević navela je kako na poziciji :“Uredska oprema i namještaj“ ima sredstava iz kojih bi se mogla izvršiti nabava hladnjaka. 

Predsjednik je pročitao prijedlog zaključka i stavio ga na glasovanje. 

Konstatira se da je jednoglasno s 18 glasova „za“ usvojen slijedeći: 

					Z A K LJ U Č A K 

Vijeće Gradske četvrti Stenjevec predlaže da se sredstva u iznosu od 1.709,05 kuna s pozicije 4221 – uredska oprema i namještaj utroše za nabavu hladnjaka za potreba Gradskog ureda za mjesnu samoupravu- Područnog odsjeka Stenjevec. 

Točka 4. 

Prijedlog zaključaka o utrošku sredstava s pozicije 204/3299– Ostali nespomenuti rashodi poslovanja Gradske četvrti Stenjevec

Predsjednik je otvorio raspravu.

Kristina Starčević obrazložila je prijedloge zaključaka. 

Nakon provedene rasprave predsjednik je predložio glasovanje o prijedlogu. 

Konstatira se da su jednoglasno usvojeni slijedeći zaključci:

4.1. 
					Z A K LJ U Č A K

1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 204/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 3.334,57 kn  za nabavu materijala za čišćenje
Za objekte gradske četvrti i mjesnih odbora prema ponudi br:001:3070/20 poduzeća „Vrutak“ d.o.o. Vodovodna 20A.
     2.   Ovaj će zaključak izvršiti Gradski ured za mjesnu samoupravu. 


4.2.

					  Z A K LJ U Č A K

1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 204/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 500,00 kn  za nabavu vijenca
za polaganje na spomen obilježje Hrvatskim braniteljima povodom Dana Svih Svetih. 

     2.   Ovaj će zaključak izvršiti Gradski ured za mjesnu samoupravu. 

Točka 5. 

Prijedlog zaključka o iskazanom interesu Kremig nekretnine d.o.o., zk.č. 17/21, zk.ul.1094, k.o.Stenjevec, Samoborska cesta 104 za kupnju nekretnine

Predsjednik je otvorio raspravu. 

U raspravi su sudjelovali Vladimir Andrić, Davor Stanković, Tomislav Palac.

Nakon provedene rasprava predsjednik je predložio glasovanje o prijedlogu.

Konstatira se da je jednoglasno usvojen slijedeći: 




					Z A K LJ U Č A K

Vijeće Gradske četvrti Stenjevec podržava zaključak Mjesnog odbora Stenjevec-jug
(Klasa: 026-02/20-002/1466; Ur.broj: 251-06-11-1403-20-5), odnosno nije suglasno sa prijedlogom „Kreming nekretnina d.o.o.“, za kupnjom zemljišta zk.č. 17/21; zk.ul.1094, k.o. Stenjevec, Samoborska cesta 104.

Točka 6. 

Prijedlog zaključka o Programu za izradu izmjena i dopuna UPU-a Jankomir-Prisavišće

Predsjednik je otvorio raspravu. 

Kristina Starčević kratko je objasnila izmjene u prijedlogu. 

U raspravi su sudjelovali i Vladimir Andrić,  Vladimir Ferdelji i Željko Jeger.

Nakon provedene rasprave predsjednik je predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći:

					Z A K LJ U Č A K

Vijeće Gradske četvrti Stenjevec nije suglasno s Programom za izradu i izmjenu dopuna Urbanističkog plana uređenja Jankomir – Prisavišće.

Točka 7. 

Prijedlog zaključka o Programu za izradu izmjena i dopuna UPU-a Jankomir-Malešnica

Predsjednik je otvorio raspravu. Nije bilo prijavljenih za raspravu. Pročitao je prijedlog zaključka i predložio glasovanje. 

Konstatira se da je jednoglasno s 18 glasova „za“ usvojen slijedeći: 

					Z A K LJ U Č A K

Vijeće Gradske četvrti Stenjevec nije suglasno s Programom za izradu izmjena i dopuna Urbanističkog plana uređenja Jankomir-Malešnica.

Točka 8. 

Prometna problematika na području Gradske četvrti Stenjevec

Predsjednik je dao riječ Domagoju Duvančiću, voditelju radnog tijela za obavljanje poslova iz područja prometa kako bi obrazložio prijedloge akata vezanih u promet.

Domagoj Duvančić naveo je kako je radno tijelo zaprimilo više zahtjeva na osnovu kojih je održana sjednica radnog tijela i izrađeni su prijedlozi zaključaka koje je pročitao nazočnima. 

Predsjednik je otvorio raspravu. 
U raspravi su sudjelovali Vladimir Andrić i Zoran Šplajt.

Nakon provedene rasprave predsjednik je stavio prijedloge na glasovanje.

Konstatira se da su jednoglasno s 18 glasova „za“ usvojeni slijedeći:

8.1.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet uređivanje sjevernog pločnika Ljubljanske avenije od rotora kod City centra one do Ulice Velimira Škorpika, proširenjem za dvije biciklističke staze. 

					
8.2.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet zamjenu svih postojećih uspornika i ugradnju novih asfaltnih (uzdignutih crvenih ploha na području cijelog Mjesnog odbora 
Stenjevec jug. 

8.3.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet zamjenu postojećeg uspornika prometa kod Samoborske ceste 166 s novom uzdignutom asfaltnom plohom te pomicanjem istog bliže pješačkom prijelazu kod križanja sa Mangartskom ulicom. 

8.4.
Z A K LJ U Č A K
Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo komunalne poslove i promet donošenje rješenja o postavljanju znaka smirenog prometa i znaka ograničenja brzine do 30 km/h u Ulici Viljevski put. 

8.5.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet donošenje rješenja o postavljanju asfaltnih uzdignutih ploha u Gupčevoj ulici kod kućnih brojeva 12 i 31. 

8.6.

					





					Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet donošenje rješenja o pomicanju pješačke staze te sanacije šahta na kč.br. 4986/86 k.o. Vrapče. 

Točka 9. 

Informacije, pitanja i prijedlozi

Predsjednik je naveo kako u PKA Vijeće ima stavku sa uređenje crkve. Gradonačelnik se još nije izjasnio da li će se ove godine davati sredstva za obnovu crkvi. Ukoliko ne, tu stavku  potrebno je zamijeniti novom stavkom u PKA. 

Vladimir Ferdelji naveo je da se može očekivati da će se u slijedećim godinama smanjivati iznos za gradske četvrti jer Grad nema dovoljno sredstava. Upoznao je nazočne s prijedlogom uređenja zemljišta bivše tvornice „Badel“. Napravilo bi se to putem javno privatnog partnerstva s tim da bi Grad dao zemljište, a privatnik novac. Grad bi imao 49% vlasništva, a privatnih 51%. Iz dosadašnjih primjera vidljivo je da je Grad ili Država u takvom privatnom partnerstvu uvijek oštećen. 

Zoran Perić postavio je upit za komunalno redarstvo da li su uzeli uzorke zemljišta u Jankomiru gdje se pali otpad i dali na analizu?

Vladimir Andrić naveo je da je netko na području Špansko jug netko postavio znak s prednošću prolaza na gumi, a postojeći je potrgao i tako je ilegalno promijenjena regulacija prometa na križanju Tenchinijeve i Milićeve ulice. 

Marko Sladoljev naveo je da je napravljen projekt za Advent u Španskom. Projekt je po njegovom mišljenju jako dobar, okolni kafići bi okitili sve drveće, radila bi se i humanitarna prodaja. Naravno sve ovisi o epidemiološkoj situaciji. 

Vladimir Ferdelji naveo je da bi trebalo uputiti dopis ispred Vijeća prema Gradu u kome bi se Grad obavijestilo o stavu Vijeća. 

Domagoj Duvančić naveo je da bi trebalo poslati upit u Grad što se planira napraviti s cestom u produžetku Kotarnice do škole.

Zoran Šplajt smatra da bi zahtjev za održavanje Adventa predlagatelj trebao uputiti u Grad, a Grad će to poslati Vijeću na mišljenje. 

Tomislav Palac zatražio je da se pošalje upit u Grad da li se površina u Samoborskoj cesti koristi ilegalno ili je izdana koncesija. 

					Završeno u 18,50 sati.

Napomena: sjednica je fonografski snimana.

Zapisničar:
Jadranka Gobac
Predsjednik
   Vijeća Gradske četvrti Stenjevec
Željko Jeger 

